CELEX: 32015D1027(01)
Language: fi
Date: 2015-10-26 00:00:00
Title: Komission päätös, annettu 26 päivänä lokakuuta 2015, Nunavutin territorion ympäristöviraston tunnistamisesta yksityiskohtaisista säännöistä hyljetuotteiden kaupasta annetun Euroopan parlamentin ja neuvoston asetuksen (EY) N:o 1007/2009 panemiseksi täytäntöön annetun komission täytäntöönpanoasetuksen (EU) 2015/1850 3 artiklan mukaisesti

27.10.2015   
            
            
               FI
            
            
               Euroopan unionin virallinen lehti
            
            
               C 355/4
            
         KOMISSION PÄÄTÖS,
   annettu 26 päivänä lokakuuta 2015,
   Nunavutin territorion ympäristöviraston tunnistamisesta yksityiskohtaisista säännöistä hyljetuotteiden kaupasta annetun Euroopan parlamentin ja neuvoston asetuksen (EY) N:o 1007/2009 panemiseksi täytäntöön annetun komission täytäntöönpanoasetuksen (EU) 2015/1850 3 artiklan mukaisesti
   (2015/C 355/04)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yksityiskohtaisista säännöistä hyljetuotteiden kaupasta annetun Euroopan parlamentin ja neuvoston asetuksen (EY) N:o 1007/2009 panemiseksi täytäntöön 13 päivänä lokakuuta 2015 annetun komission täytäntöönpanoasetuksen (EU) 2015/1850 (1), ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Komission asetuksessa (EU) N:o 737/2010 (2) säädetään edellytykset, joilla inuiittiyhteisön tai muiden alkuperäisyhteisöjen pyytämistä hylkeistä saatuja hyljetuotteita ja merellisten luonnonvarojen hallinnoinnin tarkoituksessa pyydettyjä hyljetuotteita voidaan saattaa unionin markkinoille.
            
         
               (2)
            
            
               Saatettaessa tällaisia tuotteita markkinoille niiden mukana on oltava tunnustetun elimen myöntämä asiakirja, jolla todistetaan komission asetuksessa (EU) N:o 737/2010 säädettyjen vaatimusten täyttyminen.
            
         
               (3)
            
            
               Nunavutin territorion ympäristöviraston tunnustamista asetuksen (EU) N:o 737/2010 6 artiklan mukaisesti koskeva komission päätös (3) annettiin 30 päivänä heinäkuuta 2015.
            
         
               (4)
            
            
               Euroopan parlamentin ja neuvoston asetuksella (EU) 2015/1775 (4) muutettiin Euroopan parlamentin ja neuvoston asetuksen (EY) N:o 1007/2009 (5) 3 artiklaa, jossa säädetään edellytykset, joilla inuiittiyhteisön tai muiden alkuperäisyhteisöjen pyytämistä hylkeistä saatuja hyljetuotteita saadaan saattaa unionin markkinoille.
            
         
               (5)
            
            
               Asetuksella (EU) 2015/1775 kumottiin asetus (EU) N:o 737/2010 täytäntöönpanoasetuksen (EU) 2015/1850 soveltamispäivästä alkaen.
            
         
               (6)
            
            
               Komissio vastaanotti 12 päivänä lokakuuta 2015 Nunavutin territorion ympäristövirastolta 9 päivänä lokakuuta päivätyn pyynnön, jonka mukana oli kirjallisia todisteita ja jossa pyydettiin kyseisen viraston valtuuttamista uudelleen tunnustetuksi elimeksi asetuksen (EY) N:o 1007/2009 3 artiklaan tehtyjen muutosten vuoksi.
            
         
               (7)
            
            
               Komissio arvioi kyseiset kirjalliset todisteet määrittääkseen, täyttyvätkö täytäntöönpanoasetuksen (EU) 2015/1850 mukaiset tunnustettuja elimiä koskevat vaatimukset asetuksen (EY) N:o 1007/2008 3 artiklaan tehtyjen muutosten vuoksi, minkä perusteella se vakuuttui siitä, että Nunavutin territorion ympäristövirasto täyttää täytäntöönpanoasetuksen (EU) 2015/1850 3 artiklan 1 kohdan b ja e alakohdassa säädetyt vaatimukset.
            
         
               (8)
            
            
               Sen vuoksi Nunavutin territorion ympäristövirastolle olisi myönnettävä pyydetty tunnustus,
            
         ON PÄÄTTÄNYT SEURAAVAA:
   1 artikla
   Tunnustetaan Nunavutin territorion ympäristövirasto täytäntöönpanoasetuksen (EU) 2015/1850 3 artiklan mukaisesti.
   2 artikla
   Ympäristöasioiden pääosaston pääjohtajaa kehotetaan varmistamaan, että hakijalle ilmoitetaan tästä päätöksestä ja että tämän päätöksen sisältö julkaistaan komission internetsivustolla viipymättä.
   
      Tehty Brysselissä 26 päivänä lokakuuta 2015.
      
         
            Komission puolesta
         
         Karmenu VELLA
         
            Komission jäsen
         
      
   
   
      (1)  EUVL L 271, 16.10.2015, s. 1.
   
      (2)  Komission asetus (EU) N:o 737/2010, annettu 10 päivänä elokuuta 2010, yksityiskohtaisista säännöistä hyljetuotteiden kaupasta annetun Euroopan parlamentin ja neuvoston asetuksen (EY) N:o 1007/2009 panemiseksi täytäntöön (EUVL L 216, 17.8.2010, s. 1).
   
      (3)  http://ec.europa.eu/environment/biodiversity/animal_welfare/seals/pdf/c_2015_5253_en.pdf
   
      (4)  Euroopan parlamentin ja neuvoston asetus (EU) 2015/1775, annettu 6 päivänä lokakuuta 2015, hyljetuotteiden kaupasta annetun asetuksen (EY) N:o 1007/2009 muuttamisesta ja komission asetuksen (EU) N:o 737/2010 kumoamisesta (EUVL L 262, 7.10.2015, s. 1).
   
      (5)  Euroopan parlamentin ja neuvoston asetus (EY) N:o 1007/2009, annettu 16 päivänä syyskuuta 2009, hyljetuotteiden kaupasta (EUVL L 286, 31.10.2009, s. 36).